《罗专城罢官东粤与余舍相依穷愁著书颇称同病余家在香山将浮海而归赋此留别》
明代·何巩道

马上将军耽左传，天涯公子怨离骚。穷渊终作齐飞剑，别泪先沾旧战袍。

一寸心孤闻铁笛，九回肠断走银涛。他时若对梅花咏，忆尔扬州古法曹。

作者简介：明末清初广东香山人，字皇图。明诸生。入清不仕。诗多故国之思。有《樾巢稿》。